Усе напрацоўкі апошніх гадоў — у галіне перакладу, выдання біблейскіх і богаслужбовых тэкстаў на беларускай мове, а таксама практычнае іх выкарыстанне — разбураюць меркаванне пра тое, што Беларуская Праваслаўная Царква нібыта зусім не выкарыстоўвае беларускую мову ў царкоўнай практыцы. Самае галоўнае — пераадолець той стэрэатып, які замацаваўся ў СМІ, а таксама ў свядомасці шырокай грамадскасці, аб тым, што Беларуская Праваслаўная Царква нібыта не прымае беларускую мову і ўсё звязанае з ёю— падкрэсліў Іван Чарота. 